cyanic-selkie/wikianc huggingface dataset:
הפירמידות בבוסניה
על-פי המידע שסופק באתר האינטרנט של 'עמותת פירמידת השמש הבוסנית', סך הפירמידות שהתגלו הן 6 והן מכונות פירמידת האהבה, הדרקון, הארץ, השמש, הירח ומקדש וראטניק. הפירמידות מקושרות ביניהן על ידי מערכת מנהרות תת-קרקעית באורך של מס' קילומטרים. מדידות שונות שהתבצעו, מגלות כי מעבר האוויר וכמו כן אחוז החמצן במנהרות, "מושלם" למחיית אדם. האוויר שנמדד נמצא נקי מחיידקים ובקטריות וכמו כן לא נמדדה רמת קרינה. העמותה טענה כי מערכת המבוך הראשונה נבנתה כ-12,000 שנה לפנה"ס וכי תוספת הנדסית למבנה נעשתה (בקירוב) ב-5,000 שנה לפנה"ס. לידיעות אלה אין אישור בפרסום מדעי כלשהו.
קהילת יהודי קנדז'ז'ין-קוז'לה
קהילת יהודי קנדז'ז'ין-קוז'לה חיה בתחומי אזור קנדז'ז'ין-קוז'לה (בפולנית: Kędzierzyn-Koźle, ; שמה לשעבר בגרמנית: קנדרזין-קוז'לה, Kandrzin-Cosel) היא עיר הנמצאת בדרום פולין על גדות הנהר אודר שאוחדה לעיר רק בשנת 1975 על בסיס מספר כפרים ועיירות ששכנו בשכנות באזור. אוכלוסיית העיר נכון לסוף שנת 2019 מונה 93,880 תושבים.
המאה ה-19
ב־21 במרץ 1825 קנתה הקהילה היהודית בקוז'לה מהרוקח שליבה מבנה בן שתי קומות במלשטראסה 28 (השם המעודכן רחוב סיינקייביצה-ul. Sienkiewicza). חדר תפילה אורגן בחדרים בקומה השנייה ושימש את הקהילה מעל 50 שנה. גבאי בית הכנסת היה הירש לובל זילברפלד.
בשנת 1828 התגוררו 210 יהודים בקוז'לה, שהיוו 0.6% מכלל האוכלוסייה. על פי מפקד האוכלוסין משנת 1844 התגוררו בקוז'לה 160 יהודים, ומשנת 1845, 17 יהודים חיו בקלודניצה ו-5 יהודים בסלאביצ'יצה. בשנת 1861 התגוררו בקוז'לה 181 יהודים, כולל נוכחותם הראשונה שנרשמה של 14 יהודים שהתגוררו בקנדז'ז'ין.
בתי הכנסת
תרגום מפולנית:
בית הקברות
לאחר מלחמת העולם השנייה, ב־10 במרץ 1948, קיבלה הוועדה היהודית הפרובינציאלית, מהמועצת הפרובינציה צו לנקות את בית העלמין בקוז'לה ולהסיר ממנו כתובות גרמניות (כולל מצבות).
על פי הדוח של חוקר ההיסטוריה של אזור קוז'לה רומואלד סביקי, בשנת 1950 היו בבית הקברות מצבות גרניט שחור וגם משיש עם כתובות זהב, נראה שכל המצבות נגנבו על ידי תושבי הכפרים הסמוכים.
האזור מכוסה לחלוטין ביער וסבך צפוף. אין גדר כלשהי ואין שילוט או לוח זיכרון המציין שבמקום זה ממוקם בית קברות יהודי. הכניסה לבית הקברות היא מהיער. בית הקברות מבוקר באופן ספורדי. ונדליזם וצמחייה פראית מהווים איום חמור לקיומו.
פיליפין איירליינס
חברת התעופה נפגעה קשות מהמשבר הפיננסי באסיה בשנת 1997, דבר שגרם לפיטורי אלפי עובדים, למכירת חלק גדול מצי המטוסים שלה, ולביטול יעדיה לאירופה ולמזרח התיכון. בשנת 1998 נכנסה להליך כינוס נכסים, אך יצאה ממנו לחלוטין ב-2007.
פיודור השלישי, צאר רוסיה
פיודור השלישי (ברוסית: Фёдор III Алексеевич; 9 ביוני 1661 - 7 במאי 1682) היה הצאר השלישי ממשפחת רומנוב.
ברוז'
ימי הביניים
ככל שעלה כוחה הכלכלי של העיר, גברו הדרישות לאוטונומיה. אחד משיאי המאבק היה ב-1302, כאשר צבא הערים הפלמיות, ביניהן ברוז' וגנט, ניצח את הצבא הצרפתי בקרב דורבנות הזהב ליד קורטרייק. אך לאחר הפסד בקרב נוסף ב-1304 חזרה העיר לשלטון זר.
המאה העשרים
במלחמת העולם השנייה היה לנמל תפקיד חשוב פחות, משום שהמחתרת חיבלה בו בתחילת המלחמה. בכל אופן, נוספו לו ביצורים רבים והוא היווה חלק מן החומה האטלנטית. לקראת סוף המלחמה נהרס שוב הנמל, וחזר שוב לשימוש רק ב-1951. בשנות השבעים הורחב הנמל מאוד, והוא משמש ספינות שאינן יכולות להיכנס לנמל אנטוורפן בשל גודלן, וכן מעבורות נוסעים (במיוחד לבריטניה).
קריבה אוזרו
קריבה אוזרו (באוקראינית: Криве Озеро; ברוסית: Кривое Озеро, קריבויה אוזרו; ביידיש: קריוואָזער) היא עיירה במחוז מיקולאייב שבאוקראינה, בה התקיימה עד השואה קהילה יהודית גדולה.
תולדות היישוב
קריבה אוזרו נזכרת מהמאה ה-18, ובסוף אותה מאה החלה להתפתח, בשל ישיבתה על צומת דרכי מסחר מרכזי.
ז'ורז' וילסון
הקריירה התיאטרונית
אחרי שנת 1945 למד למשך שנתיים בבית הספר למשחק של פייר רנואר ברחוב בלאנש בפריז. בתום הלימודים התקבל ללהקת התיאטרון גרנייה-איסנו (Grenier-Hussenot). בשנים 1950–1952 שיחק התיאטרון "קומדי דה ל'ווסט" (Comédie de l'Ouest). ב־1952 התקבל על ידי ז'אן וילאר וז'ראר פיליפ בתיאטרון הלאומי העממי TNP. שמו נקשר לתיאטרון זה למשך שלושים שנה. הוא והופיע באותה תקופה גם פסטיבל אביניון אותו הקים וילאר. בשנת 1963, לבקשת שר התרבות אנדרה מלרו, ירש מווילאר את ניהול התיאטרון TNP שפעל בככר טרוקדרו, תפקיד שבו נשאר עד שנת 1972. וילסון שיחק וביים מחזות קלאסיים רבים. בלט בדנטון במחזה "דנטון" של גאורג ביכנר וב"לורנצאצ'ו" מאת אלפרד דה מיסה שלדבריו היה "הזיכרון היפה ביותר בחייו". זיכרון אחר שהיה עבורו בלתי נשכח היה המופע "מחכים לגודו" מאת סמואל בקט משנת 1981 שבו שיחק את ולדימיר לצד רופוס, מישל בוקה ואנדרה מרקון. נודע גם בבימוי "בית הספר לנשים" מאת מולייר וביים, בין היתר, את המחזה של סארטר "בדלתיים סגורות" ואת האופרה "פלסטף" מאת ורדי ויסלון יזם את בניית האולם ז'מייה הקטן בארמון שאיו בפריז, שבו הציג מחזאיים מודרניים כמו טנקרד דורסט ומרטין ולזר. החל משנת 1957 ועד יום מותו לימד וילסון בבית הספר לתיאטרון של שארל דולן. ב-1978 התמנה למנהל אמנותי של "תיאטר דה ל'אוור" שבניהולו של ז'ורז' ארבר ושבו שיתף פעולה בצורה מושלמת עם השחקן ז'אק דופיו. וילסון הופיע גם בכמה סרטי טלוויזיה, כמו "La Nuit des rois" ("ליל המלכים") מאת קלוד לורסה (1957) ו"השוער של פייר צ'רניה" (1990). אחר כך הקדיש את זמנו לכתיבה ולבימוי סרט הקולנוע "La Vouivre", לפי מרסל אמה, שבו שיחק בנו, לאמבר וילסון. סרט זו היווה תפנית לטובה ביחסים בין השניים. משחקו נשאר בלתי נשכח גם בתפקידו ב"בגד לחורף" מאת קלוד ריש וב"הנריק הרביעי" מאת פירנדלו. אחרי משחקו ב-2003 ב"רוח הצפצפות" מאת ז'ראלד סיבלרא, השוואה אותו ז'אן-ז'אק גוטייה עם הרי בור ורמי. וילסון שיחק במספר רב של סרטי קולנוע וטלוויזיה. הוא נפטר בשנת 2010 בבית החולים ברמבוייה, כשהוא בן 88. אחרי טקס לווייה בכנסיית סן רוק בפריז, נטמן בבית הקברות של היישוב קלרפונטן-אן-איוולין.
אירווינג פן
ביוגרפיה
פן נולד למשפחה רוסיה-יהודית ממעמד הביניים. אחיו הצעיר, ארתור פן, נהיה מאוחר יותר במאי ומפיק סרטים. בשנת 1934 החל ללמוד בבית הספר של מוזיאון פילדלפיה לאמנות תעשייתית עד שנת 1938, שם למד ציור, רישום וגרפיקה תחת אלכסיי ברודוביץ'. עוד בהיותו סטודנט עבד פן תחת ברודוביץ' בהרפרס בזאר שם גם פורסמו חלק מרישומיו של פן.
פן עבד במשך שנתיים כגרפיקאי עצמאי והחל לצלם באופן חובבני. ב-1940 הוא החליף את ברודוביץ' כארט דיירקטור של חברת סאקס פיפת' אווניו. פן עבד שם במשך שנה ולאחר מכן עזב כדי לצייר ולצלם במקסיקו וארצות הברית. כשחזר לניו יורק, הציע לו אלכס ליברמן משרה במחלקת האמנות של מגזין ווג. פן עבד על עיצוב המגזין, ובהמשך החל לצלם.
ישרס
פעילות
באוקטובר 2008 רכשה ישרס את מניותיו של ארקדי גאידמק ב"אוסיף", על פי הערכת שווי של 210 מיליון ש"ח. אוסיף עברה בשליטת ישרס מהפסדים בשנים 2008-2009 לרווח של 7 מיליון שקלים ב-2010. בשנת 2011 ביקשה ישרס לרכוש את החזקות הציבור באוסיף על פי שווי של 193 מיליון שקל, אך ההצעה נדחתה על ידי משקיעי מיעוט שטענו שהחברה שווה הרבה יותר. לאחר מספר חודשים הוצעה לבעלי המניות הצעה משופרת שאושרה, ואוסיף עברה לשליטתה המלאה של ישרס.
דודג' דקוטה
דודג' דקוטה (באנגלית: Dodge Dakota הם סדרות טנדרים אשר יוצרו על ידי חטיבת דודג' בין השנים 2011–1986 (שנת מודל 1987).
הפארק הארכאולוגי סן אגוסטין
היסטוריה
בתקופה הקדם-חקלאית, החל בשנת 3300 לערך לפנה"ס ועד למאה ה-7 לפנה"ס, היה האזור מיושב בציידים-לקטים אשר ניזונו מפירות וייתכן שגם מצייד. לא ידוע דבר על מנהגיהם הדתיים והפוליטיים של תושבים אלה, אשר עיבדו אבנים באמצעות כלי בזלת בסיסיים. החקלאות הופיעה באזור במאה ה-7 לפנה"ס, תקופה המוכרת כ"תקופת הביניים". בתקופה זו גידלו התושבים אורז בשיטות פשוטות ולא נמצאו עקבות למערכת לניקוז השדות שהשתרעו על מורדות הגבעות. נמצאו שרידים של פיסול בעץ, אך לא באבן. הקבורה נעשתה בפירי קבורה אנכיים בהם הושמו חפצים בסיסיים לצד המת. החל במאה ה-1 לפנה"ס החל נוהג עיבוד זהב באזור, וזה הלך והתגבר במאות השנים שלאחר מכן.
פספורטכארד
היסטוריה
פספורטכארד נוסדה בשנת 2014 בידי אלון קצף כחברת בת של סוכנות ביטוח החיים דיוידשילד, שהוקמה בשנת 2000 בידי קצף וגד חיטרון.
פספורטכארד היא סוכנות ביטוח הנסיעות הגדולה בישראל. ב-2018, TheMarker דיווח שהיא מחזיקה ב-40% מביטוח הבריאות בשוק הישראלי.
טכנולוגיה
המערכת מאפשרת תשלום הוצאות רפואיות בזמן אמת, המגנה על כספי ותקציבי המטיילים. כשהלקוח נזקק לטיפול רפואי, הוא משלם עבורו באמצעות הכרטיס.
טיסצ'צ'ה
הכפר ואזורו מיושבים לסירוגין כבר מהמאה ה-12.
לב לנדאו
חייו
ב-7 בינואר 1962, בדרך ממוסקבה לדובנה, עבר לנדאו תאונת דרכים קשה. הוא נפצע אנושות, שהה שלושה חודשים בתרדמת והוכרז פעמים אחדות כמת קליני. רופאים מכל העולם נטלו חלק בניסיון להציל את חייו. מכל רחבי אירופה וארצות הברית הוטס ציוד רפואי נדיר שהיה חסר לרופאים הסובייטיים. כתוצאה מכך ניצלו חייו של לנדאו חרף הסיכויים הדלים. לאחר התאונה הפסיק לנדאו כמעט לחלוטין את פעילותו האקדמית. לדעת פיזיקאים מסוימים איבד למעשה לנדאו את יכולותיו השכליות הנדירות, אולם לדברי אשתו וילדיו השתקם ואף היה קרוב לחזור לפעילות אקטיבית בפיזיקה בשנת 1968.
מוקדמות גביע אפריקה לאומות 2023
בית ג
קניה שובצה לבית הזה אולם בעקבות השעיית קניה וזימבבואה על ידי פיפ"א היא הושעתה מהתחרות.
התפסן בשדה השיפון
התבגרות
למסע התבגרותו שלושה שלבים:
רצח ג'ון לנון
צ'פמן נזכר שהקשיב לאלבום John Lennon/Plastic Ono Band מספר שבועות לפני הרצח, וספר: "הקשבתי למוזיקה ונעשיתי כועס עליו [לנון], על זה שאמר שהוא לא מאמין באלוהים... ושהוא לא מאמין בביטלס. זה מאוד עצבן אותי, אף על פי שהאלבום יצא עשר שנים לפני כן. רציתי לצעוק בקול רם, 'מי הוא חושב שהוא, אומר את הדברים האלה על אלוהים, על גן עדן ועל הביטלס? אומר שהוא לא מאמין בישו ודברים כאלה'. בנקודה הזו המוח שלי כבר היה בחשכה המוחלטת של כעס וזעם, [..] בשטח של 'התפסן בשדה השיפון', שם המוח שלי היה הולדן קולפילד, ופעלתי נגד צביעות".[49] בנוסף אמר צ'פמן שאף על פי שהולדן לא היה אלים, הייתה לו "דרך מחשבה אלימה, לפיה היה יורה במישהו, מרוקן אקדח תופי אל הבטן שלו, אם היה עושה לו רע". עם זאת, הולדן היה "בחור מאוד רגיש וכנראה לא היה הורג מישהו כמוני. אבל זוהי יצירה בדיונית, ובמציאות אני עמדתי מול הדקוטה" (הדקוטה הוא הבניין שבו התגורר לנון).
המרכז המשולב לרפואה גריאטרית שהם
היסטוריה
תחילתו של המקום עם קום מדינת ישראל. אז, החלו גלי עלייה גדולים, בחלקם של אוכלוסייה מבוגרת ממזרח אירופה ומארצות ערב. עולים אלה שוכנו במחנות עולים, שאחד מהם הוקם בפרדס חנה, במתחם של מחנה בריטי נטוש. במרוצת הזמן הצליחו חלק מהעולים להיקלט בחברה הישראלית שהלכה ונבנתה. אחרים נשארו מרוכזים במקום והיוו את הגרעין לאחד משרשרת מוסדות לטיפול בקשישים שבבעלות הג'וינט האמריקני, תחת השם מלב"ן – מרכז לטיפול בעולים נחשלים. הגדול מביניהם היה המוסד בפרדס חנה.
דריה קסטקינה
נכון ל-21 באוקטובר 2019 מדורגת במקום 70 בדירוג הסבב העולמי של WTA.
קריירה ספורטיבית
בטורניר רולאן גארוס שנערך ביוני 2018 העפילה לרבע גמר, אחרי שהדיחה את קרוליין ווזניאקי. לשלב זה הגיעה גם בטורניר וימבלדון שנערך חודש לאחר מכן.
חיים אישיים
לאורך הקריירה שלה קיבלה דריה חסויות של חברת נייקי, טכניפייבר ואינסטפורקס. החוזה שלה עם נייק הסתיים ב-2021 ואז חתמה על חוזה חדש עם אדידס.
בראיון בשנת 2021 עם סופיה טרטקובה יצאה קסטקינה מהארון כביסקסואלית ובראיון נוסף ביולי 2022 חשפה כי היא נמצאת בזוגיות עם המחליקה האומנותית נטליה זביאקו.
מרדכי שיינברגר
המייסד הרעיוני של היישוב "אור הגנוז" בגליל העליון, מייסד "האומה - תנועה לאומית חברתית לאחדות עם ישראל".
קווין קמפבל
קריירת הכדורגל
הוא השתתף במשחק אחד של נבחרת אנגליה עד גיל 21, ובארבעה משחקים של נבחרת אנגליה ב'.
עסקיו
קמפבל הוא בעלים-שותף של חברת אבטחה בשם "T1 Protection", המעסיקה שומרי ראש לידוענים הנמצאים בחו"ל.
בשנת 2008 הופיע קמפבל בסדרה "Where are They Now?" של סקיי ספורטס. כמו כן, הוא עובד בערוץ הטלוויזיה האסייתי "TEN Sports", שם הוא משמש פרשן במשחקי הפרמייר ליג וליגת האלופות.
הפארק הלאומי צ'ובה
נוגטסה
כבישי נוגטסה Nogatsaa שטופים במים בחודשי העונה הרטובה, בעונה זו בלתי ניתן לנהוג בדרכי האזור. במהלך חודשי העונה היבשה, ניתן לצאת לטיולי צפייה בחיות הבר. המעבר בין מישורי האזור כרוך במעבר בדרכים קצרות שהן חוליות עם חול עמוק. ברגע שעוזבים את כביש האספלט מקאסנה, בהתחלה, הנסיעה נמשכת לאורך דרכי חול עמוק הנמשכים לאורך כ-20 הקילומטרים הראשונים, לפני שמגיעים לדרך עפר עבירה יותר.
מזכיר ביטחון המולדת של ארצות הברית
מזכיר ביטחון המולדת הוא ה־18 והאחרון בסדר הירושה של נשיא ארצות הברית במקרה שכהונת הנשיא נקטעת. אחרי סגן הנשיא, יושב ראש בית הנבחרים של ארצות הברית והנשיא הזמני של הסנאט מוצבים, לפי המסורת, מזכירי המחלקות.
צבא גאורגיה
חיל היבשה
בתוך חיל היבשה נכללים גם כוחות המבצעים המיוחדים. בזמן שיגרה הם משמשים תמיכה לשאר הכוח ובמצב חרום הם מבצעים משימות מיוחדות בהתאם לצורך המבצעי.
הסכם שלום
הסכמי שלום בעת העתיקה
הסכם השלום המוכר המוקדם ביותר הוא ההסכם בין האימפריה החתית לבין הקונפדרציה של האיאסה-עזי, בסביבות שנת 1350 לפנה"ס.
בריחת בעלי החיים בזאנסוויל
הרקע לאירוע
תומפסון החזיק כ-56 בעלי חיים בגן חיות פרטי בשטח של כ-30 הקטאר, וקרא לו "Muskingum County Animal Farm". במשך השנים קיבלה המשטרה תלונות רבות על תנאי האחזקה הירודים שבגן החיות.
האירוע
האירוע החל כאשר מספר תושבים גילו את החיות משוטטות ברחובות העיר, ודיווחו על כך לשריף המקומי. התושבים קיבלו הוראה להסתגר בבתיהם, ובתי הספר נסגרו.
לאחר האירוע
עקב האירוע, ב-5 בספטמבר 2012 נחקק חוק המגביל רכישת חיות אקזוטיות כחיות מחמד.
יעקב שבתאי
חייו ויצירתו
בשנת 1974 כתב שבתאי את תסריט הסרט "עיניים גדולות" במשותף עם אורי זוהר שאף שיחק בתפקיד ראשי. יחד עם זוהר שיחקו בסרט אריק איינשטיין, צבי שיסל, ושתי נשותיהם של זוהר ואיינשטיין, אליה שוסטר וסימה אליהו.
סוף דבר
הרומן השני מאת יעקב שבתאי שיצא לאור ב-1984, שלוש שנים לאחר מות מחברו, שטרם הספיק להשלימו. את הכתיבה השלימו אלמנתו עדנה והעורך דן מירון בהסתמך על טיוטות ששבתאי הותיר בעיזבונו. הספר נחשב, לצד קודמו "זיכרון דברים", לאחת מיצירות המופת של הספרות העברית המודרנית.
מעשה ירושלמי
מחזה שטרם הוצג בתיאטרון מקצועי המבוסס על אגדה יהודית מהמאה השתים עשרה. המחזה מספר על דיהון בן שלמון, בנו של סוחר יהודי מירושלים שלאחר טביעת ספינתו מגיע באורח פלא לארץ השדים, ושם הוא נושא לאישה את לילית, בתו של אשמדאי. חלקים מהמחזה הועלו במסגרת ההצגה שדים של תיאטרון בית הלל באוניברסיטה העברית בירושלים ב-2009. מופיע בקובץ המחזות כתר בראש ואחרים.
מתום פרשת חייו של הנס וואלדמאר
מחזה הראשון של שבתאי אשר נכתב ב-1963 ועוסק בישראלי יליד גרמניה הבא לבקש את ירושת משפחתו 11 שנים אחרי תום מלחמת העולם השנייה. על אף שלא הושלם מעולם, המחזה הוגש למועצה לתרבות ולאמנות וזכה בפרס הראשון בפברואר 1964. המחזה מופיע בגרסתו הלא גמורה בקובץ המחזות כתר בראש ואחרים.
קוד ורוד: נשים למען שלום
היסטוריה
בשנת 2004 טען הארגון כי ארצות הברית מבצעת פשעי מלחמה בעיראק, וכי אלפי אזרחים נהרגו בפלוג'ה (עיראק) בשל פעולות הצבא האמריקני. באותה שנה אסף הארגון תרומות בסך כ-600,000 דולר, יחד עם ארגונים נוספים, לסיוע הומניטרי לפליטי פלוג'ה.
בריאיון עם טאקר קרלסון בשנת 2007 אמרה מדיאה בנג'מין שהיא תומכת במדיניותו של הוגו צ'אווס בוונצואלה, ושחלק מהטענות שהוצגו על ידי קרלסון כנגדה הן שקריות ומבוססות על סרטונים מבוימים.
בשנת 2009 החל הארגון בקמפיין בשם "לקרקע את המל"ט", בקריאה להפסיק את השימוש במל"טים במבצעים צבאיים של ארצות הברית בפקיסטן, תימן ואפגניסטן. לדברי הארגון, בשיטה זו נגרם מוות מיותר של אזרחים חפים מפשע. הארגון ערך הפגנות ליד בסיס של חיל האוויר של ארצות הברית במחוז קלארק (נבדה) לאורך תקופה ממושכת. ההפגנות נמשכו עד אוקטובר 2011, ולאחר מכן נמשכה פעילות הארגון בנושא זה בכנסים בוושינגטון די. סי. ובדיונים פומביים בנושא תקיפות כלי טיס בלתי מאוישים.
ספנס מור השני
חיים אישיים
מור מתגורר בלוס אנג'לס.
ב-18 בינואר 2022, ספנס וחברתו, סמנת'ה "סמי" סימרלי, הודיעו באינסטגרם שסמי בהריון עם ילדם הראשון.
דם וחול (סרט, 1941)
תקציר העלילה
חואן ממשיך בניצחונותיו בזירה והופך למטדור המפורסם ביותר בספרד.
לעיר מגיעה דונה רוסה (ריטה הייוורת'), פאם פטאל יפהפייה, עשירה ומושכת גברים. חואן המטדור מבחין בה ולאחר ניצחונו הוא זורק לעברה את כובע המטדור שלו והיא זורקת לעברו ורד.
מנולו המנצח מנופף לקהל ובעיקר לדונה רוסה שזורקת לעברו ורד הקהל שואג למלך החדש בזירה. לידו נראה דמו של חואן ספוג בחול זירת השוורים - דם בחול.
ליזיס
ליזיס (ביוונית עתיקה: Λῦσις; נפטר בשנת 390 לפנה"ס) היה פילוסוף מאסכולת פיתאגורס, שמוצאו היה במושבות היווניות בדרום איטליה.
אנטון אוסטרובסקי
קריירה מוזיקלית
ב-18 באוקטובר 2010 הוציא קלין את מיקסטייפ הסולו הראשון שלו ”מטפס ערים” שהנחה שדרן הרדיו קובי מידן.
אלישע בן מרדכי
ביוגרפיה
בן מרדכי למד בבית הספר בחיפה והוא בוגר בית הספר הריאלי. הוא שירת בצה"ל בחיל המודיעין ולאחר מכן למד באוניברסיטת תל אביב כלכלה ומדעי המדינה.
אנקורג'
אַנְקוֹרֵגּ' (באנגלית: Anchorage) היא העיר הגדולה ביותר במדינת אלסקה שבארצות הברית. מספר תושביה הוא כ-291,247 (נכון ל-2020), המהווים מעל ל-40 אחוז מתושבי המדינה.
דמוגרפיה
בשנת 1991 נשלח על ידי הרבי מליובאוויטש שליח חב"ד, הרב יוסף גרינברג שפתח באנקורג' מרכז יהודי גדול הכולל בית כנסת, מקווה לגברים ולנשים, מוזיאון ליהדות ולזכר השואה ובית ספר יהודי.
דניאל מילוא
ביוגרפיה
מילוא בוגר לימודי הנדסה אזרחית בטכניון ובעל תואר שני במנהל עסקים משלוחת אוניברסיטת דרבי בישראל.
נוסחת קרמר
נוסחת קרמר
על פי נוסחת קרמר, הרכיב ה-\ k של וקטור הפתרון \ x נתון על ידי
כאשר \ A_k היא המטריצה המתקבלת על ידי החלפת העמודה ה-\ k שבמטריצה \ A בווקטור \ b.
דוגמה
נחשב את הדטרמיננטות:
הוכחה בעזרת התכונות של פונקציית נפח
הדטרמיננטה \ \det A_k מתקבלת מהחלפת העמודה ה-k בעמודה b. כלומר:
מרים פטרוסיאן
מרים פטרוסיאן (בארמנית: Մարիամ Պետրոսյան; נולדה ב-10 באוגוסט 1969) היא ציירת, קריקטוריסטית וסופרת ארמנית. היא כותבת בשפה הרוסית. היא ידועה בעיקר בזכות ספרה זוכה הפרסים "הבית האפור" (2009), שתורגם לשמונה שפות.
הפדרציה הבין-לאומית לכלבנות
תערוכות
בנוסף, הפדרציה הבין-לאומית לכלבנות מטילה הגבלות על תערוכות בינלאומיות במספר קטגוריות. קטגוריות אלו כוללות התאמה, אג'יליטי, משמעת, מרוצי כלבי רוח, תחרות שדה ועוד.
לורנצו קוסטה
ביוגרפיה
הוא מת במנטובה בשנת 1535. גם בניו וג'ירולמו היו ציירים, וכך גם בנו של ג'ירולמו,. בני זמנו שעבדו איתו או תחתיו כוללים את, , , וניקולא פיזאנו.
גביע האתגר (MHL)
המשחק מהווה למשחק ראווה הנערך בפגרת החורף של העונה.
אייטור קראנקה
קריירת אימון
ב-9 בינואר 2018 מונה למאמן נוטינגהאם פורסט מהצ'מפיונשיפ. ב-11 בינואר 2019 התפטר מתפקידו.
ב-18 באפריל 2022 מונה למאמן גרנדה מהלה ליגה. בסיום העונה לא הצליח לשקם את הקבוצה ונשר יחד עמה לליגה השנייה. ב-8 בנובמבר 2022 פוטר מהקבוצה לאחר פתיחת עונה לא טובה.
מוטו גוצי קונדור 500
מוטו גוצי קונדור 500 (באיטלקית : Moto Guzzi Condor 500) הוא אופנוע מתוצרת יצרנית הרכב הדו-גלגלי Moto Guzzi שהוגדר כאופונוע של מרוצי אופנועים אשר יוצר בין השנים 1940 – 1938 באיטליה.
בית הכנסת ראה-י דנש
בית הכנסת ראה-י דאנש (בפרסית: کنیسای راه دانش) שפירושו בפרסית "דרך הידע" נמצא ברחוב 20 בשכונת אמיר אבאד בטהראן.
פח אשפה
פח אשפה או פח זבל הוא מכל לאחסון זמני של פסולת, עשוי בדרך כלל מתכת או פלסטיק.
פח אשפה
קיימים שלושה סוגים נפוצים של פחי רחוב: פחי אשפה קטנים בצידי הדרך העשויים לרוב מעץ, ממתכת, פח או פלסטיק, מכולות אשפה גדולות ממתכת (מכונות גם "פחי צפרדע"), ופחי פלסטיק ניידים בעלי גלגלים (נפחם הוא 1,100 ליטר). התקן בבריטניה לפח אשפה נייד הוא תכולה של 240 ליטר ומעלה. פחים אלו נאספים על ידי רכב לפינוי אשפה המעביר את הפסולת למטמנה/מזבלה, שרפה או גריסה.
אמיל דה ז'ירארדן
ביוגרפיה
הוא המשיך לעבוד כעיתונאי ומוציא לאור. עיתון שלו Journal des connaissances utiles הגיע לכ-120 אלף מינוים ו- Almanach de France נמכר בכמיליון עותקים. בשנת 1836 הוא התחיל להוציא La Presse תמורת דמי מינוי שנתיים של 40 פרנק בלבד. זה היה העיתון הראשון שניצל פרסומות להורדת עלות למינוים.
צ'ובוט
גאוגרפיה
בצ'ובוט שני פארק לאומיים, שניהם בקצה הצפון-מערבי של הפרובינציה, באזור האנדי. הפארק הלאומי לוס אלרסס משתרע על פני 2,630 קמ"ר, וכולל אגמים ויערות רבים. הפארק הלאומי לאגו פואלו קטן יותר, והוא מכסה 277 קמ"ר סביב אגם פואלו. חצי האי ואלדס מהווה כולו שמורת טבע, בשל בעלי החיים הימיים הרבים הפוקדים את חופיו, ובהם לווייתנים, פילי ים, אריות ים, דולפינים, ועוד. שמורת טבע זו הוכרזה גם כאתר מורשת עולמית בשנת 1999.
אבי בלקין (תסריטאי)
אבי (אברהם) בלקין (נולד ב- 30 ביולי 1980) הוא תסריטאי ישראלי.
ביוגרפיה
לאחר שירותו הצבאי החל ללמוד תסריטאות בקמרה אובסקורה ובבית הספר לתסריטאות של עידית שחורי.
לוגאן לרמן
ביוגרפיה
לרמן הוא בוגר תיכון בוורלי הילס. הוא נרשם בשנת 2010 ללימודי כתיבה יוצרת באוניברסיטת ניו יורק, אך נאלץ לפרוש מהלימודים בשל קריירת המשחק שלו.
איוואן ספרונוב
פעילות עיתונאית
ב-22 בפברואר 2007 ספרונוב ביקר ב-"IDEX" (תערוכת הנשק הנערכת מדי שנתיים) באבו דאבי, ולטענתו גילה מידע אודות מכירת מטוסי מיג-29 וטילים לסוריה דרך גורם שלישי (בלארוס), במהלך שמטרתו הייתה למנוע האשמות מצד מדינות המערב על מכירת נשק למדינות עוינות. ספרונוב סיפר לעמיתיו לעבודה כי לא התכוון לפרסם את המידע שקיבל בשל רגישות ונפיצות הנושא. לדבריו, הוא קיבל על כך אזהרה מהפס"ב, לפיה חשיפת סודות המדינה תביא להעמדתו לדין.
אליפות וימבלדון 2001
תחרות הגברים
בתחרות זו השתתפו 128 טניסאים שחולקו ל-8 בתים. השנה דורגו 32 ספורטאים ובהתחשב בטניסאים שלא השתתפו בעקבות פציעות בסה"כ דורגו 34 טניסאים. 16 המשתתפים החזקים דורגו כדלקמן:
תחרות זוגות גברים
בתחרות השתתפו 64 זוגות. מהזוג שניצח בתחרות 2000 השנה שיחק רק טוד וודברידג'. 16 זוגות דורגו:
בית הספר הרב-תחומי עמל חדרה למדעים ואמנויות
היסטוריה
ב-2017 וב-2018, בית הספר קיבל "פרס הצטיינות בתחום הפדגוגי, הערכי והחברתי".
ז'וזפ מורטאיה
לאחר הפרישה
ב-1995, לאחר שאאורופה ירדה לליגה הרביעית, התמנה מורטאיה להיות מאמנה, תפקיד האימון הראשון בקריירה שלו. הוא אימן את הקבוצה במשך שנתיים בהן לא הצליחה לעזור לאאורופה להעפיל חזרה לליגה השלישית. בדצמבר 2000 החל לאמן את פרמיה, שהייתה בתחתית הליגה השלישית, אך מורטאיה לא הצליח לעזור לשפר את מצבה והוא סיים את תפקידו כעבור שלושה חודשים בלבד. לקראת סוף עונת 2001/2002 החל לאמן את ז'ירונה, שהייתה בליגה הרביעית. בעונת 2002/2003 הדריך אותה לעלייה לליגה השלישית, והוא עזב את הקבוצה בקיץ 2003. ב-2004 שב לאאורופה, שירדה עד לליגה האזורית בקטלוניה. הוא סייע לה לעלות חזרה לליגה הרביעית, ולאחר שסיימה במקום ה-13 בעונת 2005/2006 עזב את הקבוצה.
בין 2011 ל-2013 היה חלק מהצוות הניהולי בברצלונה, כאחראי על ניהול הפרויקטים העתידיים של המועדון במזרח אסיה ובהודו.
דודג' לה-פאם
דודג' לה-פאם (באנגלית: Dodge La Femme) היא מכונית סלון, בתצורת קופה, 2 דלתות הרדטופ, מתוצרת חטיבת הרכב דודג',  חברת בת של קונצרן הרכב קרייזלר, האמריקאי, אשר יוצרה בין השנים 1955–1956.
דגם ה"דודג' לה-פאם" עוצב במיוחד עבור נשים, כשהדגש היה על נוחות בנהיגה וצבע תואם (ורוד). הדגם כלל הגה כוח, מעצורי כוח, ותמסורת אוטומטית, שהיו פיתוחים חדשניים לתקופה, וזאת במטרה להקל על הנהיגה.
שאול מייזליש
שאול מייזליש (נולד ב-4 בנובמבר 1951) הוא עיתונאי ופובליציסט ישראלי, זוכה פרס הנשיא.
Tick Tock (שיר של קלין בנדיט ומייבל)
רקע וכתיבה
צ'אטו הסבירה בראיון אחר ל"דיילי סטאר "כי השיר עוסק בלהיות "אובססיביים" עם בחור. "כתבנו את זה ממש לפני המגפה והרגשתי קצת אובססיבית כלפי בחור אחד - אתם מכירים את הדבר המעצבן הזה שבו אתם לא רוצים להיות אובססיביים אבל אתם כן? ואם אני מוצאת את עצמי במצב הזה אני עושה משהו שאני אוהבת ומשהו שגורם לי להרגיש מרוצה יותר בדרך אחרת. בהסגר נהנתי לצאת לטיולים. גיליתי שהטבע גורם לך לראות שוב את התמונה הגדולה יותר."
אלוף (סרט)
תקציר העלילה
לבסוף עליו להתחרות עם האלוף ג'וני דאן. הלי מודיע לו כי ארגון הפשע המנהל את התחרויות השקיע כסף רב בהימור עם דאן כמנצח וכי עליו להפסיד בתחרות מולו. מידג' מסרב ומביס את דאן. הוא ספג מכות נמרצות משליחי המאפיה.
פרסים
ארתור קנדי היה מועמד לפרס אוסקר לשחקן המשנה הטוב ביותר.
מגזין אפוק
המגזין
מגזין "אפוק" יוצא לאור בישראל כמגזין חודשי תחת הכותרת הלועזית "Epoch".
פרי גרובס
גרובס נולד באזור באו שברובע הלונדוני טאוור האמלטס, אך כנער שיחק במועדון קורנארד דיאמונדס מהכפר גרייט קורנארד השוכן על הגבול בין סאפוק לאסקס. גרובס נבחן בוולבס בזמן שלמד בבית הספר, אך לבסוף חתם בקולצ'סטר יונייטד ב-1981. הוא חתם על חוזה המקצוען שנה אחת לאחר מכן, ובמשך ארבע השנים הבאות הבקיע 26 שערים ב-142 משחקים בקולצ'סטר.
לאחר פרישתו הסופית הוא עבד כנציג מכירות בחברת פרמאפליי, המתכננת מגרשי משחקים עבור בתי ספר ומנוהלת על ידי פרנסיס לי ששיחק במנצ'סטר סיטי. הוא גם הופיע במדי ארסנל בטורניר הכדורגל "לונדון מאסטרס", ומדי פעם מופיע בטלוויזיה בתוכניות העוסקות בספורט.
יוונים
היוונים או כמו שהם מכנים את עצמם ה"הלנים" (ביוונית: Έλληνες) הם עם וקבוצה אתנית, אשר מרוכז בעיקר ביוון ובקפריסין, אך ישנם ריכוזים משמעותיים שלהם גם באמריקה הצפונית, בבריטניה, בגרמניה ובאלבניה. עוד מזמנים קדומים היו קהילות יווניות רבות בכל אזור הים התיכון, אך לרוב היו היוונים מרוכזים סביב הים האגאי, והיוונית היא השפה המדוברת בפי רובם מימי העת העתיקה. כיום דתם היא בעיקר הנצרות היוונית-אורתודוקסית.
ויליאם או'שונסי
במסגרת עבודתו כרופא וכחוקר נתן או'שונסי תמציות קנאביס לחולים בהודו שסבלו רובם מכלבת, כולרה וטטנוס. בנוסף נתן או'שונסי תמציות גם לתלמידיו, לצוות הרפואי שלו ואף לעצמו. או'שונסי מצא כי טיפול זה הקל באופן משמעותי על הכאבים שנגרמו כנראה על ידי המחלה. עם זאת נוכח לדעת כי הקנאביס אינו מרפא את המחלות אלא משמש כמשכך כאבים, גם מעורר את החשק המיני. יתר על כן תרם או'שונסי לפיתוח הטלגרף בהודו ועל כך הוענק לו אות הוקרה מידי מלכת בריטניה ויקטוריה ואף כונה "מושיע האימפריה הבריטית" (savior of the British Empire in India).
מלחמת הירושה הספרדית
קרבות מוקדמים
ב-1702, אויגן וכוחותיו נלחמו באיטליה, שם מפקד כוחות צרפת היה הדוכס של וילרואה, אותו הביס ולכד אויגן בפברואר. וילרואה הוחלף בדוכס של ונדום, שלמרות קרב באוגוסט שהסתיים בתיקו ויתרון מספרי די גדול, לא הצליח לגרש את האוסטרים מאיטליה.
בינתיים, פיקד הדוכס ממרלבורו על כוח אנגלי, הולנדי, וגרמני משולב בארצות השפלה, שם הוא כבש מספר מבצרים חשובים, במיוחד לייז', על גדות הריין. בספטמבר כבש כוח קיסרי בפיקוד לודוויג-וילהלם, מרקיז באדן-באדן את לנדאו, אולם האיום על אלזס הוסר באמצעות חבירת הנסיך הבוחר של בוואריה אל הצרפתים. לודוויג נאלץ לסגת אל מעבר לריין, שם הובס על ידי כוח צרפתי בפיקוד קלוד-לואי-הקטור דה וילאר בפרידלינגן. לעומת זאת, האדמירל האנגלי סיר ג'ורג' רוק ניצח בקרב ימי חשוב במפרץ ויגו שבמערב ספרד באוקטובר שתוצאותיו היו הריסת הצי הספרדי ותפיסת טונות של כסף.
בלנהיים עד מלפלקה
ב-1704 תוכנית צרפת הייתה להשתמש בצבאו של וילרואה בהולנד כדי לבלום את מרלבורו, בעוד הצבא הצרפתי-בווארי, בפיקודם של טאלאר, מקס עמנואל ופרדיננד דה מארסין, מחליפו של וילאר, יצעדו עד וינה.
מאוחר יותר ב-1707, הנסיך אויגן פיקד על פלישה של בעלות הברית לדרום צרפת מאיטליה אך נבלם על ידי צבא צרפת. בינתיים, מרלבורו נשאר בארצות השפלה שם היה תקוע בלכידת סדרה אינסופית של מבצרים. ב-1708, לעיתים צבאו של מרלבורו התקוטט עם הצרפתים, שסבלו מבעיו מנהיגות: לעיתים קרובות מפקדיהם דוכס בורגון (נכדו של לואי ה-14) ודוכס ונדום התנגדו זה לזה, כשהראשון תמיד מקבל החלטות צבאיות לקויות. התעקשותו של בורגון שחוסר התוקפנות מצידם שוב איפשר את מרלבורו לאחד את צבאו וזה של אויגן, מה שהוביל לניצחון צבא בעלות הברית בקרב אאודנארדה ביולי 1708 בפלנדריה ולכיבוש העיר ליל.
שמיים כחולים (שיר)
מילים
ימים כחולים, כולם נעלמו.
גרסאות כיסוי
1927: אל ג'ולסון
1958: אלה פיצג'רלד
יוהאן הפסטין
חייו
ב-1938 הוא נשא לאישה את ראגהיידר תורס, בתם של הוקס תורס, אחיו של אולאפור תורס, ושל סופיה הפסטין, בתו של הנס הפסטין, מי שהיה השר לענייני איסלנד הראשון שהיה תושב איסלנד, למעשה, ראש ממשלת איסלנד הראשון.
ארנולד טוינבי
ארנולד ג'וזף טוֹיְנְבִּי (באנגלית: Arnold Joseph Toynbee; 14 באפריל 1889 - 22 באוקטובר 1975) היה היסטוריון בריטי שהמגנום אופוס שלו בן שנים עשר הכרכים, המנתח את עלייתן ונפילתן של תרבויות, מחקר של ההיסטוריה, 1961-1934, היה סינתזה של היסטוריה עולמית, מטא-היסטוריה המבוססת על מקצבים אוניברסליים של עלייה, פריחה והידרדרות. טוינבי ניסח תאוריה כללית של היסטוריה ותרבות, לה רוב ההיסטוריונים המקצועיים התנגדו. למחקריו של טוינבי לא היה המשך משמעותי בתחום ההיסטוריה ההשוואתית שעניין אותו ביותר.
השפעה
רבים רואים בו אנטישמי, בעקבות התבטאויות שלו כמו זו לפיה חלק ממעשי היישוב היהודי בזמן מלחמת העצמאות כלפי הערבים (כמו הטבח בדיר יאסין) היו דומים למעשי הנאצים כלפי היהודים, וכן מכיוון שבספריו הוא הגדיר את העם היהודי כ"שריד מאובן" וביטויים דומים נוספים. יחד עם זאת טען שליהדות היה תפקיד חשוב מאוד בעיצובה של ההיסטוריה בעת העתיקה בגלל אמונתה באל אחד.
בית הכנסת הכוראלי הראשי (רוסטוב על הדון)
בית הכנסת הכוראלי הראשי הוא בית הכנסת הראשי של הקהילה ובית הכנסת לשעבר ברוסטוב על הדון. בניין בית הכנסת ממוקם ברחוב באומן 70. הוא נפתח בשנת 1868. כיום משמש המבנה כבית חולים ממלכתי למחלות עור ומין, לאחר שבמהפכת אוקטובר הבניין הולאם ולאחר מכן נבנה מחדש.
אירו ארניו
חייו
ארניו למד באוניברסיטת אלטו לאמנות ועיצוב (Aalto University School of Art and Design) בהלסינקי ופתח משרד עצמאי ב-1962. בשנה שלאחר מכן הוא עיצב את כיסא הפעמון, כדור חלול על מעמד, הפתוח בצידו כדי לאפשר ישיבה בתוכו. הכיסא הוצג לראשונה ביריד הרהיטים הבינלאומי בקלן ב-1966 בו נתקבל כלהיט ותרם להכרה הבינלאומית בארניו. ב-1968 עוצב כיסא בועה הדומה לו, אך שקוף ותלוי מהתקרה. הן עיצוב הרהיטים מפיברגלס והן צורת הכיסאות היו מהפכניים באותה עת.
עיצובים חדשניים נוספים שלו היו כיסא פסטיל (1968) - כדור משוטח עם חלל בתוכו, שמשמש גם ככיסא נדנדה וזכה בפרס העיצוב האמריקאי ב-1968, וכיסא עגבנייה (1971), המעוצב כשלושה כדורים עם מושב ביניהם. שניהם מיועדים הן לשימוש בבית והן מחוץ לו וכיוון שהם צפים על המים הם מותאמים גם לשימוש בתוך בריכות שחייה.
עיר מקלט
הקצאת ערי המקלט
על פי דעת אביי בתלמוד הבבלי (מסכת מכות דף י' עמוד א') כל ארבעים ושמונה ערי הלוויים היו ערי מקלט, אלא שהערים משמשות הגנה גם למי שברח אל העיר מבלי שידע כי היא עיר מקלט עבורו, מה שאין כן בארבעים ושתיים הנותרות. הבדל נוסף בין שש ערי המקלט לבין ארבעים ושתיים ערי הלווים הוא שבשש הערים לא היה צריך הרוצח בשגגה לשלם שכירות עבור דירתו ואילו בארבעים ושתיים ערי הלווים הייתה עליו החובה לשלם דמי שכירות. גם הרמב"ם פסק כך, כפי שכתב "כל ערי הלוויים קולטות וכל אחת מהן עיר מקלט היא. שנאמר "ועליהן תתנו ארבעים ושתים עיר... כל הערים אשר תתנו ללוים ארבעים ושמונה עיר" - הקישן הכתוב כולן זו לזו לקלוט" (הלכות רוצח ושמירת נפש, פרק ח' הלכות ט'-י'), אולם כבר הרמב"ן עמד על כך שפרשנות זו נוגדת את פשטי המקראות, לפיהן לא היו אלא שש ערי מקלט. על פי הרדב"ז דבריו מתאימים להלכה המתוארת בתלמוד הירושלמי.
חורחה באז'ה איבנייס
על מנת לסגור את הגולל על טראומת שתים-עשרה שנות הדיקטטורה הצבאית ששלטה באורוגוואי בשנים 1973–1985 מינה באז'ה "ועדה למען השלום" (בספרדית: Comisión para la Paz) לחקר נסיבות היעלמותם של אזרחים אורוגוואיים בידי המשטר, אולם שלא על מנת לנקוט בהליכים משפטיים כלפי האחראיים. הוועדה לא זכתה להצלחה רבה, אולם היא סייעה לנשיא הבא, טאבארה ואסקס, לקדם את הסוגיה בשיתוף פעולה עם הכוחות המזוינים, ובשנת 2005 נחשפו גופותיהם של קומוניסטים שנחטפו, עונו ונרצחו בידי המשטר הצבאי.
ספר ירמיהו
חיבור ספר ירמיה
על-פי מסורת חז"ל את הספר כתב ירמיהו בעצמו.
קדם (בית מכירות פומביות)
תחומי התמחות
תחומי ההתמחות של "קדם" התרחבו לאורך השנים, והוא מתמחה במכירותיו בארבעה סוגים של פריטים:
דיאן לאד
קריירה קולנועית
סרטה הראשון של לאד היה סרט הפשע של רומן פולנסקי "צ'יינהטאון". לאחר מכן כיכבה בדרמה של מרטין סקורסזה "אליס לא גרה כאן יותר" בתור מלצרית קשוחה בשם פלו.
בשנת 1990 הופיעה לאד לצד בתה, לורה דרן, בדרמת המתח של דייוויד לינץ' "לב פראי". בסרט גילמה לאד את דמותה של מריאטה פורטון, אמה הפסיכופתית של לולה (דרן), המוציאה חוזה על חייו של אהובה סיילור ריפלי (ניקולס קייג').
קובי מימון (איש עסקים)
קובי מימון (נולד ב-28 בינואר 1956) הוא איש עסקים ישראלי, בעל החזקות רבות בתחום חיפושי הנפט והגז הטבעי ובתחום הנדל"ן בישראל ובעולם. מימון דורג במקום ה-54 ברשימת 500 העשירים של ישראל של העיתון "TheMarker" לשנת 2020 עם הון בשווי 1.1 מיליארד דולר.
רכישת השליטה בחברת נצבא
מאז שנת 2010, מתנהלת חקירת רשות המיסים נגד מימון בחשד להעלמת מס.
מופע מינסטרל
מִינְסְטְרֵל (Minstrel show) היה סוג של מופע בידור אשר כלל קטעי ריקוד, שירה ומערכונים סביב הווי חיי האפרו-אמריקאים, תוך שילוב מוזיקה וריקודים "אותנטיים" עבור קהל לבן. המינסטרלים היו פופולריים בארצות הברית מראשית המאה ה-19 ועד ראשית המאה ה-20. שחקניהם היו בדרך כלל לבנים שצבעו את פניהם בשחור (מכאן הכינוי "Blackface" – השחרת פנים) ולאחר מלחמת האזרחים בארצות הברית גם שחקנים אפרו-אמריקאים.
המוזיקה
למוזיקה היה תפקיד מרכזי במופע. עד לאחר מלחמת האזרחים לא בוצעה מוזיקה שחורה אלא מוזיקה שנשמעה על ידי לבנים כמייצגת את המזמורים שנשמעו ממגורי העבדים, אף על פי שלעבדים לא הורשה באופן רשמי לשיר ולנגן מוזיקה אפריקאית. למעשה הייתה השפעת מוזיקת עם אירית על השירים והריקודים גדולה יותר מזו של אפריקה.
מורשת
חוקי ג'ים קרואו המפלים נקראו על שם הדמות "ג'ים קרואו" כפי שהצטיירה במופעי המינסטרל.
השוואות בין הראפ וההיפ-הופ לבין מינסטרל
בשנות האלפיים החלו נשמעים קולות הטוענים שראפ והיפ הופ (בעיקר אלו שלאחר שנות ה-90) אינם אלא מופע מינסטרל חדש. לדברי טענה זו אמני הראפ, הממומנים בכספם של מפיקים לבנים ומופיעים בעבור קהל לבן, נופלים בדיוק לאותם הסטריאוטיפים של המינסטרל. הם מוצגים כחד־ממדיים, טיפשים, בורים, עצלים, לבושים כליצנים ועוסקים בהבלים.
The Body Remembers
רקע
בין 15 הרצועות באלבום נמצא "Lost in Your Eyes, the Duet"; הקלטה מחודשת של הלהיט של גיבסון משנת 1989 עם ג'ואי מקינטייר. השניים ביצעו לראשונה את השיר יחד במהלך סיבוב ההופעות של ניו קידס און דה בלוק, "Mixtape Tour in 2019". השיר הופץ בשירותי הסטרימינג ב-4 ביוני והקליפ הרשמי הועלה לערוץ היוטיוב של גיבסון ב-1 ביולי. ב-12 ביולי הכריזה גיבסון על "One Step Closer" כסינגל השני מתוך האלבום. רשימת הרצועות הרשמית נחשפה ב-16 ביולי.
חופשה בחיתולים
חופשה בחיתולים (באנגלית: Baby's Day Out) הוא סרט קומדיית הרפתקאות אמריקאי משנת 1994 בבימויו של פטריק ריאד ג'ונסון שנכתב על ידי ג'ון יוז, שגם הפיק את הסרט. הסרט כיכובם של ג'ו מנטנה, לארה פלין בויל, ג'ו פנטוליאנו ובריאן היילי. העלילה מתמקדת בחטיפת תינוק עשיר על ידי שלושה פושעים, לאחר מכן בריחתו והרפתקאותיו בשיקגו בעודו נרדף על ידי הפושעים.
תקציר העלילה
בינתיים באוטובוס, בינק זוחל לתיק של גברת שמנה שיורדת בתחנה שלה זמן קצר לאחר מכן. כשהפושעים תופסים את האוטובוס, הם מבינים שבינק לא עליו ועוקבים אחר הגברת. בזמן המריבה איתה, בהיסח הדעת, בינק זוחל עד לדלת מסתובבת בכניסה לחנות כלבו. עוצרת אותו עובדת במעון היום של החנות, שחשבת שהוא עוד תינוק שנמלט משם. לאחר מכן הוא בורח מהחנות ובסופו של דבר זוחל לפקקים לאחר נסיעה במונית.
צלאת אל-וויתר
צלאת אל-וויתר (בערבית: صلاة الوتر) היא תפילה אסלאמית שמתפללים בדרך כלל אחרי תפילת החובה החמישית.
אולימפיאדת מקסיקו סיטי (1968)
אתלטיקה
גם במקצועות השדה נשברו מספר שיאי עולם. בוב בימון שיפר את שיא העולם בקפיצה לרוחק בלא פחות מ-55 ס"מ, והעמידו על 8.90 מטר. שיא זה החזיק מעמד 23 שנים. גם הרומניה ויוריצה ויסקופולאנו קבעה שיא עולם חדש בקפיצה לרוחק, 6.82 מטר. בתחרויות הקפיצה המשולשת נשבר שיא העולם חמש פעמים בידי שלושה קופצים שונים, עד שהסובייטי ויקטור סנייב העמידו על 17.39 מ', הייתה זו מדליית הזהב הראשונה שלו מתוך 4 מדליות, 3 מהן זהב. הגרמנייה מרגיטה גומל קבעה שיא עולם ביידוי פטיש (19.61 מ').
עזרי טרזי
ביוגרפיה
נולד בשכונת בית הכרם בירושלים, ולמד בבית הספר יפה נוף, ובתיכון ליד האוניברסיטה. בוגר קורס חובלים שיט, ושירת כקצין משמרת וקצין מחלקת גנ״ק בסטי״ל בחיל הים. שירת כמדריך בקורס חובלים בסדיר ובמילואים.
זכה בפרס משרד המדע, התרבות והספורט לשנת 2002, ופרס ראשון של משרד המסחר והתעשייה 2010. תוצרי הסטודיו זכו במספר פרסים בינלאומיים, ותוצרי עבודות רבים עם d-Vision זכו לסדרת פרסים יוקרתיים כמו חמישה פרסי Red Dot, ופרס שנתי של המגזין ID.
אולימפיאדת מקסיקו סיטי (1968)
מדליות
ארצות הברית דורגה בראש טבלת המדליות בפעם השנייה ברציפות, לאחר שזכתה במספר הגבוה ביותר של מדליות זהב. בנוסף, לראשונה מאז אולימפיאדת הלסינקי (1952) זכו הספורטאים האמריקנים במספר רב יותר של מדליות מהספורטאים הסובייטים.
אגודת לימודי אמריקה הלטינית
אגודת לימודי אמריקה הלטינית (באנגלית: Latin American Studies Association, מוכרת גם בראשי התיבות LASA) היא האגודה המקצועית הגדולה ביותר של חוקרי אמריקה הלטינית ומכוני מחקר העוסקים בחבל ארץ זה.
פעילות
האגודה הוקמה ב-7 במאי 1966 מתוך שיתוף פעולה של "הועדה המשותפת ללימודי אמריקה הלטינית" (Joint Committee on Latin American Studies) של "המועצה האמריקאית של אגודות מלומדות" (American council of Learned societies) ושל המועצה למחקר במדעי החברה (Social Siences Research Council) ושל "הקרן ההיספאנית" (Hispanic Foundation) של ספריית הקונגרס של ארצות הברית. האגודה החליפה את "האגודה ללימודי אמריקה הלטינית" (The Association for Latin American Studies), התארגנות מוקדמת יותר שהוקמה ב-1959 ואשר כשלה מלעמוד ביעדיה.
דומיטיאנוס
משפט ומוסר
דומיטיאנוס האמין שחלק מתפקיד הקיסר הוא להדריך את אנשי רומא מבחינה תרבותית ומוסרית. הוא יצא נגד הנורמה המקובלת של הטיית משפטים ואף נתן רשות לטריבוני העם לתבוע את השופטים המקבלים שוחד. הוא ריסן את פקידי רומא ונציבי הפרובינקיות כך שהיו נקיי כפיים וישרים כפי שלא היו מעולם, ואילו לאחר מותו חזרו לסורם. הוא אסר על סירוס זכרים והוריד את מחיר הסריסים שנותרו בידי סוחרי העבדים, היה מעמיד לדין על פשעי מין וגילוי עריות ואכף את החוק של אוגוסטוס ביחס לניאופים, כלומר שם קץ לניאופי הבתולות הוסטליות. בתחילה היה ממית אותן, ובשלב מאוחר יותר קובר אותן חיות לפי המנהג. מעבר לכך הוא תיקן תקנות הנוגעות להתנהגות הסנאטורים והגביל את זכיותיהן של הזונות.
התנהלות כלכלית
אחריהמרד הבטאווי (באזור הולנד של ימינו) היה צורך לשמר את נאמנות החיילים, ועל כן בשנת 83 העלה דומיטיאנוס את משכורתם בשליש, מ-225 ל-300 דינרים בשנה. החלטה זו, בנוסף למבצעים צבאיים, חיזוק קווי ההגנה בגבול האימפריה עם גרמניה, והמשחקים שערך חייבו אותו להגדיל את קופת האוצר. כתוצאה מכך הוא הקפיד על גביית מיסים, ובחצי שלטונו השני נהג כבני השושלת היוליו-קלאודית, והחרים חלק מירושתם של האריסטוקרטים ואת רכושם של המלא של חשודים בהתנגדות לקיסר. סברה אחרת גורסת כי החרמת רכוש מתנגדיו הייתה מסיבות פוליטיות ולא כספיות. אין ודאות לגבי מצב האוצר בסוף תקופת דומיטיאנוס, אך מפעולותיו של יורשו, נרווה, הכוללות הקלות במיסים והתרחבויות למושבות חדשות, נראה כי לא הותיר את הקופה ריקה לחלוטין.
פרידריך ארנולד ברוקהאוס
פרידריך ארנולד ברוקהאוס (בגרמנית: Friedrich Arnold Brockhaus; 4 במאי 1772 – 20 באוגוסט 1823) היה עורך ומו"ל אנציקלופדיה גרמני.
אבי דהן
קורות חייו
אבי דהן נולד בחיפה. בצעירותו שיחק בקבוצת הכדורגל מכבי חיפה.
יחסי פולין–קוריאה הדרומית
היסטוריה
שתי המדינות קיימו קשרים רשמיים כבר במאה העשרים, כאשר נשלטו על ידי האימפריה הרוסית והאימפריה היפנית בהתאמה, בגלל רגשות זהים מדיכוי דומה. לכן תנועת 1 במרץ, שקמה במטרה להקים את קוריאה העצמאית, עודדה את הפולנים לשאוף לעצמאות בארצם.
עם זאת, היחסים בין המדינות לא נשמרו לאחר מלחמת העולם השנייה, עקב שיוכן לגושים מנוגדים במשך המלחמה הקרה. פולין תמכה בקוריאה הצפונית אויבת קוריאה הדרומית, וכמעט שלא התקיימו יחסים בין המדינות לאורך המלחמה.
לוטוס סימן 6
השלדה הייתה עשויה מאלומיניום, המנוע וחלקים מהמארז נלקחו מפורד פרפקט E93A. את הדגם תכנן, בנה ועיצב קולין צ'פמן מייסד "לוטוס מכוניות".
ההתאחדות העולמית של היהודים הספרדים
בשנות ה-20 וה-30
הכספים לפעילות הארגון נתרמו על ידי אישים וקהילות מסביב לעולם. את חלק ניכר מההוצאות מימן משה דה פיג׳וטו מכיסו. בתו מרים נחום אף קיימה מספר נשפי התרמה לטובת הארגון.
מטרות
מטרות נוספות היו ייצוג שווה במוסדות התנועה הציונית, הפצת תעמולה לטובת הקרנות הלאומיות, איסוף כספים לפיתוח החקלאות, התעשייה והחינוך העברי בארץ ישראל, שליחת מורים ומנהיגים רוחניים לקהילות בגולה, סיוע בקליטת עולים והקמת לשכה לאספקת מידע אודות תנאי ההתיישבות והקליטה בארץ ישראל.
ג'ון קלייטון
שני בניו של קלייטון נפטרו בצעירותם.
בולגריה במלחמת העולם הראשונה
הפוליטיקה הפנימית והלכי הרוח בקרב העם הבולגרי
ממלכת בולגריה הייתה מונרכיה חוקתית, ועל אף שסמכויותיו של פרדיננד הוגבלו על ידי הפרלמנט, לפי החוקה הבולגרית, הוא היה אוטוקרט באופי שלטונו. פרדיננד התעמת עם הפרלמנט ועם חלק מראשי הממשלה, והרבה לבחור בעלי תפקידים מקרב נאמניו. פשוטי העם הבולגרי לא דגלו ככל הנראה במלחמה נוספת, שכן תוך 35 שנים ידעה המדינה שלוש מלחמות גדולות, שהחריבו חלקים נרחבים ממנה.
בשנים אלו הייתה בולגריה אומה בעלת אוריינטציה דתית חזקה במיוחד, לכיוון הנצרות האורתודוקסית. תפישה דתית זו הייתה נחלתם של עמים נוספים באזור, כגון היוונים, שהפכו בהחלטת מנהיגיהם לאויבי בולגריה בקרב. פרדיננד לא העריך נכונה את עוצמת האמונה הדתית בקרב הבולגרים, ואת התגובה הנזעמת של חלק מהאוכלוסייה לברית שכרת המלך עם שנואי נפשם, המוסלמים מהאימפריה העות'מאנית, נגד אחיהם הנוצרים מיוון. לברית זו הייתה השלכה ממשית על המורל ועל המוטיבציה של הצבא הבולגרי בחזית המקדונית, במיוחד בעת קרבות ישירים מול הצבא היווני.
מבנה הצבא וציודו
הרובה העיקרי בו צוידו חיילי הרגלים הבולגרים היה מדגם שטייר מנלישר M1895 מוזן מחסנית מתוצרת אוסטרו-הונגרית. רובים נוספים היו מוסין נגאן, ברדאן וקרנקה M-1867 מתוצרת האימפריה הרוסית וכן מאוזר 98 מתוצרת גרמנית. הקצינים צוידו גם באקדחים ואקדחי תופי. יחידות הרגלים צוידו במקלעי מקסים אשר סופקו לצבא הבולגרי על ידי הגרמנים החל מ-1908. חיילי חיל הפרשים צוידו ברובי קרבין. הארטילריה הבולגרית התבססה על תותחי 75 מילימטרים מתוצרת שניידר מצרפת וכן מתוצרת קרופ הגרמנית, תותחי הרים בקוטר 75 מילימטרים וכן מספר סוללות תותחי הוביצר, רובן בקוטר 120 מילימטרים ועוד תותחים בודדים בקטרי 105 ו-150 מילימטרים. פגזי התותחים היו מתוצרת קרופ וריינמטאל מגרמניה.
החזית הרומנית
ב-27 באוגוסט 1916 הצטרפה ממלכת רומניה למערכה לצד מדינות ההסכמה. הרומנים תקפו את הצבא האוסטרו-הונגרי בהרי הקרפטים ונעו לתוך טרנסילבניה. מפקד זירת הבלקן מטעם מעצמות המרכז אוגוסט פון מקנזן הורה על פתיחת מתקפה נגד רומניה בגזרת דוברוג'ה כדי להקל על הלחץ בגזרת טרנסילבניה. הארמייה הבולגרית השלישית בפיקודו של סטפן טושב בצירוף חטיבה גרמנית והגיס העות'מאני השישי שמנה שתי אוגדות פתחו במתקפה שיעדה העיר קונסטנצה. הבולגרים הביסו את הרומנים בקרב טורטוקאיה, הארמייה הרומנית השלישית החלה בנסיגה מהירה מחבל דרום דוברוג'ה והצבא הבולגרי השתלט על השטח. ב-15 בספטמבר הפסיקו הרומנים את המתקפה בטרנסילבניה וניתבו את כוחותיהם למערכה מול כוחותיו של פון מקנזן בגזרת דוברוג'ה. צבא האימפריה הרוסית החיש כוחות לבוקרשט כדי לסייע לרומנים והכוחות המשולבים תקפו את כוחות מעצמות המרכז ליד קובאדין. לאחר הצלחה ראשונית נבלמה מתקפת הנגד הרומנית-רוסית. ב-19 באוקטובר יצאה הארמייה הבולגרית השלישית למתקפה נוספת, במסגרתה נכבשה העיר קונסטנצה והכוחות הרומנים והרוסים נסוגו לכיוון הדלתה של הדנובה.
מתקפת הווארדאר של מדינות ההסכמה והכרעת החזית המקדונית
הצרפתים והסרבים לחמו בתנאי קרקע נוחים יחסית לעומת הבריטים. למרות התנגדות עיקשת של הצבא הבולגרי, הם הצליחו בסיוע אסקדרוני פרשים בריטים לפרוץ את הקווים הבולגרים ולכבוש את קוסטורינו וסטרומיצה. בין 15 ל-21 בספטמבר 1918 נערך בפסגת דוברו פולה שבמקדוניה קרב מכריע שבו היו נתונות האוגדות הבולגריות השנייה והשלישית בנחיתות קשה לעומת גדודי הצבא הצרפתי והסרבי. הכוחות הצרפתיים הפעילו להביורים ועשו שמות בקרב החיילים הבולגרים. קרב דוברו פולה הסתיים בתבוסה קשה לבולגרים, החיילים נטשו את החזית, מרדו במלך פרדיננד הראשון ודרשו את הדחתו, תוך שהם נעים אל עבר הבירה סופיה ונבלמים. הובקעה פרצה ברוחב 25 קילומטרים בקו החזית המקדונית אשר לתוכה נעו במהירות הכוחות הסרבים והצרפתים, תוך שהם מתקרבים אל גבולות ממלכת בולגריה. עצמאות בולגריה הועמדה בסכנה וממשלתה נאלצה להורות למפקדי הצבא לבקש הפסקת אש.
תוצאות המלחמה והשפעותיה
ההיגיון שעמד מאחורי מדיניותן של מדינות ההסכמה מול יריבותיהן ממעצמות המרכז שלאחר המלחמה, היה הפגנת ניצחונן באופן מוחלט ודורסני וזאת על ידי הכתבת תנאי כניעה דרקוניים אשר ימנעו לתפישתן כל אפשרות נוספת לפתיחת מלחמה מצד יריבותיהן. במסגרת ועידת השלום בפריז ניסו המעצמות המנצחות לכפות על בולגריה תנאים שנחשבו בגדר השפלה לאומית במקרה הטוב ואסון לאומי במקרה הגרוע. ראש הממשלה המכהן תאודור תאודורוב סירב לחתום על תנאי ההסכם והתפטר ולראשות הממשלה התמנה מתנגדה החריף ביותר של המלחמה, אלכסנדר סטמבוליסקי.
התנאים הדרקוניים שכפו מדינות ההסכמה על בולגריה השיגו את ההפך הגמור מכוונתן המקורית. ההשפלה הלאומית שחוו הבולגרים במסגרת חוזה ניי, בשילוב חבירת ממלכת יוגוסלביה לצרפתים ויוון לאימפריה הבריטית, ביחד עם העוינות והחתרנות נגד שלטון המלך בוריס בהשראת ברית המועצות, גרמו למלך הבולגרי לפנות החל מאמצע שנות ה-30 לבעלת הברית הוותיקה והכוח העולה באירופה, גרמניה הנאצית. וכך, עמדתה הפוליטית העתידית של ממלכת בולגריה במלחמת העולם השנייה שילבה תמיכה במדינות הציר במטרה להשיג את "שטחי המולדת" שאבדו במלחמת העולם הראשונה מחד, אך מבלי לערב את הצבא הבולגרי בלוחמה בפועל מאידך.
כלכלת בולגריה במלחמת העולם הראשונה
ממלכת בולגריה השקיעה את מירב משאביה החומריים והאנושיים במלחמה כדי למקסם את סיכוייה לניצחון ואת הרווחים הטריטוריאליים הפוטנציאליים. התוכניות הצבאיות התבססו על מלחמה קצרת ימים בת מספר חודשים לכל היותר, ובהתאם לכך הוקצו המשאבים הכלכליים. בתחילת המערכה אכן נראה שניצחון מעצמות המרכז יושג בקלות יחסית ובתוך זמן קצר. אך אז, מאמצע 1916 ועד קיץ 1917, התייצב קו החזית המקדונית והחל סוג של מלחמת התשה תוך סדרת קרבות שהניבו הישגים טריטוריאליים זניחים ומספר נפגעים גבוה מאוד. כדי להגיע להכרעה, דרש הצבא משאבים נוספים רבים בציוד ובכוח אדם, מתוך הנחה שהכמות תכריע את אסטרטגיות הלחימה השונות.
רונית אשרי
רונית אשרי (נולדה ב-18 ביוני 1975) היא שחקנית, זמרת וקריינית ישראלית.
ליובה בטן
ביוגרפיה
בטן נולדה ב-10 בינואר 1948 בגטינגן שבגרמניה.
חמשת עמודי האסלאם
סקירה כללית
כמו דתות אחרות, האסלאם מחזיק בטקסים מסוימים כסטנדרטיים; אולם אין זה מרמז כי כל האנשים התופסים עצמם כמוסלמים בהכרח מקיימים אותם. השתתפות אישית של כל מוסלמי יכולה להשתנות בהתאם לאמונה הפרטית שלו; למשל, לא כל אדם צריך להתפלל כל יום, לשמור על הצום, לקיים את החג' או לתרום לצדקה. זמן קצר לאחר שהערבים המוסלמים כבשו שטחים חדשים, הם החלו לגדל מסגדים וטירות ולהזמין הנצחות וחפצים שונים שביטאו את אמונתם ותרבותם. העיסוק הדתי באסלאם, המסמל "כניעה לאלוהים", תלוי ביסודות המכונים "חמשת העמודים". כל אחד מחמשת העמודים נרמז בקוראן על פרקיו השונים (סורה). תובנות נוספות הנוגעות להתחייבויות אלו ניתנות בחדית'.
בניין סנסור
תולדות הבניין
בבניין שכנו חנויות ובנקים שונים, בהם בנק קופת עם ובנק אלכסנדר עליאש ושות' (שלימים היה מסד לבנק צפון אמריקה), משרדי רופאים ומשרדים. בקומת הקרקע של הבניין פעלו בתי קפה.
מיס פיראנדה
המילה "פירנדה" מובנה ברומנית הוא "צועניה" או "אשת צועני" וה"מיס" לקוח מתחרויות מיס עולם וכדומה.
ההשתתפות בתחרות מוגבלת בגיל מינימלי ומקסימלי, מינימום גיל 16 ומקסימום גיל 26, ששונה לגיל 24. תחרות "מיס פיראנדה" הראשונה נערכה ב-1991 והזוכה בו הייתה קריסטינה מנצ'יו (Cristina Manciu). קריסטינה פוצ'אן (Pucean) בת ה-19, מי שזכתה בתחרות בשנת 2013, הייתה אמורה להיות בחבר השופטים בתחרות של 2014, אולם בעת תחרות הריקודים, היא עלתה על הבמה והציגה את יכולותיה, מה שהביא לה זכייה נוספת ופרס של 4,000 דולר ונסיעה זוגית לדובאי.
גביע הפדרציה 2011
מתכונת התחרות
כל המפגשים כללו 5 משחקים.
בית עולמי א' כלל 8 קבוצות ועוד 8 קבוצות היו בבית עולמי ב'.
סטפנוס הקדוש
תוכן האיגרת
הטקסט נכתב במקור ביוונית, ולאחר מכן תורגם בשתי גרסאות ללטינית, כנראה לשם הפצת האיגרת ברחבי הים התיכון. במהלך השנים נוספו תרגומים לשפות שונות.
מקומו במסורת הנוצרית
משכנם הזמני של השרידים בכנסיית ציון עשוי להיות הסיבה לקביעת מקום אזכרתו של הקדוש ביום העשרים ושישה בדצמבר, תאריך העלאת השרידים לירושלים, דווקא בכנסייה זו. על פי תיאורי צליינים בתקופה הערבית נראה כי עם השנים התגבשה מסורת לפיה עדיין קבור סטפנוס הקדוש בהר ציון, וכי שם נמצאים שרידיו והאבנים ששימשו לסקילתו. ואכן, ניתן להבחין בתנועת צליינים הפוקדת את המקום, בייחוד סביב יום אזכרתו המצוין בכנסיית ציון.
יעקב וכסלר (צייר)
מאובייקטים קינטיים לנופים גאומטריים
ביולי 1969 הציג במוזיאון תל אביב תערוכה שכללה 58 ציורים: ״מי שמכיר את וכסלר לא תהיה לו תערוכה זו להפתעה. מכירים אנו אותו כאמן ׳מחפש׳, ששתי תכונות אצורות בו - התכונה האקספרסיבית והתכונה של ההיגיון הבריא, הטהור. [...] הגישה הקונסטרוקטיבית התחילה לשלוט הפעם. דרך זו דורשת ידע רב, דמיון פורה וסקרנות של חוקר, תכונות אלה התמזגו כאן יחד. בעבודותיו אלה הגיע וכסלר לתמצית מרוכזת, לבנייה קונסטרוקטיבית שיש בה דמיון רב וצבעוניות. [...] התמונה הבנויה על יסודות של פרספקטיבה, נהפכת לגוף המשתרע בין הבד למסתכל. על ידי שינוי הזווית של ההסתכלות משתנות הזוויות ואורך הצורות ומתקבל הרושם של תנועה.״
התקופה הפיגורטיבית המאוחרת
״את הדפים האלה ציירתי עכשיו. את האווירה והנושאים לקחתי מצורות וצבעים ודברים בזכרוני, שנרקמו מתמונות שחייתי בהן, שהיו שייכות ליום חול וליום חג, לבית ולרחוב ולאדם, לעץ ולים, לקרוב ולרחוק דברים שהיו פעם ואהבתי אותם מאוד. אבל אני התרחקתי ומצאתי דרכי ביטוי אחרות, שהעסיקו והטרידו וגם הלהיבו. אחרי זמן, גם מעגל זה נסגר, והתחילו להופיע מחדש התמונות מאז. [...]
הקונסטרוקטור והאקספרסיוניסט
וכסלר מוכר כצייר רב-סגנונות, שהלכו והתפתחו תוך עיסוק עיקבי ושיטתי בגיבוש ערכים צורניים. הוא נע הלוך וחזור בין הקונסטרוקטיביסט לבין האקספרסיוניסט. בד בבד יצר מילון איקונוגרפי שמוטמעים בו יסודות אוטוביוגרפיים, השבים ועולים בכל אחת מן התקופות הסיגנוניות שלו. ״לא קורה שאני עוזב משהו וקופץ למשהו אחר... ההתפתחות היא איכשהו הדרגתית. לפעמים המדרגות האלה הן קצרות יותר או ארוכות יותר, אבל תמיד ישנן מדרגות. עברתי כבר הרבה שלבים. הקונסטרוקטור והאקספרסיוניסט חיו תמיד אחד ליד השני, או אחד בא אחרי השני... אתה עובר תמיד אל החבר שלך שמחכה שם - הסכיזופרן, כלומר השני... הוא מחכה לך בפתח ומסתכל עליך, מעין ׳תן לו להשתולל, אני כבר אבוא׳.״
המורה
משנות ה-40 עסק וכסלר בהוראה. הוא לימד בצה״ל, בסמינר אורנים ובסטודיו שלו בתל אביב. בשנת 1966 החל ללמד ב״מכון אבני לאמנות״ ובשנת 1967 מונה כמנהל המוסד, תפקיד בו כיהן עד 1982. אלו היו השנים בהן ייצג המכון אלטרנטיבה יחידה ללימודי האמנות ב״בצלאל״ בירושלים. כמחנך העמיד וכסלר את הלוגיקה, הרציונליות והשכל הישר במקום שקדם לאינטואיציה ולתחושת הבטן.
״שאיפתו של מורה לאמנות היא ׳לתקוף׳ שני מוקדים באישיותו של התלמיד, האמן לעתיד – האינטלקט והרגש. הפנייה אל האינטלקט ישירה ופשוטה. אנו מקנים ידע - כיצד להשתמש במכחולים, איך להניח צבעים. [...] מסובכת יותר הפנייה ליסודות האי-רציונליים המרכיבים את אישיותו של התלמיד [...] דומה הדבר לניסיון ללמד אדם להלך ישר. אנו יכולים להראות לו, אנו יכולים לדבר על כך, אך איננו יכולים לצייד אותו בחוש שיווי משקל פנימי. או שיש לו או שאין לו. [...] אנו מנסים ללמוד על החיים הפנימיים של התלמיד ולגרום לו שיעשה מכוח עצמו את הדברים הרצויים לו בדרך הנכונה.״
יוהאן פרידריך פף
יוהאן פרידריך פף (בגרמנית: Johann Friedrich Pfaff; 22 בדצמבר 1765 – 21 באפריל 1825) היה מתמטיקאי גרמני. עיקר עבודתו הייתה באלגברה ואנליזה מתמטית: הוא תרם לחקר מערכות של משוואות דיפרנציאליות חלקיות, לתאוריה של פונקציות מיוחדות ולחקר הטורים ההיפרגאומטריים. פף תואר כאחד המתמטיקאים הבולטים ביותר שהצמיחה גרמניה בתקופה שלפני קרל פרידריך גאוס, ושימש בין היתר כמנחה הדוקטורט של גאוס עצמו. משום כך נחשב היום לאחד ממבשרי האסכולה הגרמנית למחשבה המתמטית, שתחת ידיהם של גאוס וממשיכיו הכתיבה במידה ניכרת את האופן שבו התפתחה המתמטיקה במאה ה-19.
עבודתו
ממצאיו החשובים ביותר של פף היו באנליזה מתמטית, בקומבינטוריקה, ובתאוריה הפרויקטיבית של חתכי חרוט. באנליזה, ובתאוריה של טורים היפרגאומטריים בפרט, הוא גילה את טרנספורמציית פף, אחת התכונות הראשונות של הפונקציה ההיפרגאומטרית שנתגלו. הוא פיתח את משפט טיילור באמצעות שימוש בצורת השארית כפי שניתנה על ידי לגראנז'.
ניו יורק, ניו יורק (מחזמר)
ניו יורק, ניו יורק (באנגלית: New York, New York) הוא מחזמר עם תסריט מאת דייוויד תומפסון ושרון וושינגטון, לחן מאת ג'ון קנדר ופרד אב ומילים לשירים מאת קנדר, אב ולין-מנואל מירנדה. המחזמר מבוסס באופן רופף על סרט בעל אותו שם משנת 1977 בבימויו של מרטין סקורסזה ובכיכובם של לייזה מינלי ורוברט דה נירו.
יוהאן השישי, נסיך אנהלט-צרבסט
יוהאן השישי, נסיך אנהלט-צרבסט (בגרמנית: Johann VI von Anhalt-Zerbst; 24 במרץ 1621 –  4 ביולי 1667), היה נסיך גרמני מבית אסקניה ושליט נסיכות אנהלט-צרבסט.